
Az aranygyökér és az orbáncfű tartalmú étrend-kiegészítők hatása az anaerob teljesítményre és a kognitív aktivitásra

Az étrend-kiegészítők egyre nagyobb népszerűségének köszönhetően megnőtt az azokkal
foglalkozó kutatások száma is. Ezek célja feltárni ezen termékek az emberi szervezetre
gyakorolt hatásait különböző szituációkban (pl.: munka, fizikai aktivitás, verseny, nyugalmi
állapot; lásd pl. Davies, Carson és Jakeman, 2018). Kutatások vizsgálják (lásd pl. Kreider és
mtsai, 2017) a különböző mozgásformáknak terhelés közbeni következményeit, a
teljesítményfokozás és a kognitív funkciók javításának lehetőségeit. A tanulmány egy az
aranygyökér és az orbáncfű kombinált adagolásának fizikai és kognitív aktivitásmódosító
hatását vizsgáló kutatás tapasztalatait mutatja be. A 14 fős kettős-vak kontrollcsoportos
vizsgálat az anaerob teljesítményt mérő Wingate teszttel és a kognitív funkciókat mérő (azon
belül a reakcióidő, koncentrációs teljesítmény és figyelem, valamint kognitív rugalmasság)
Vienna tesztekkel zajlott. Saját szerkesztésű kérdőívekkel adatokat gyűjtöttünk a vizsgálati
alanyok állapotáról és az észlelt változásokról. A kutatás két, a Vienna teszttel mért
motorossebesség és a Wingate teszttel vizsgált relatív csúcsteljesítmény kivételével nem
mutatott ki különbséget a kísérleti és kontroll csoport között. A csoportokon belüli vizsgálat
három paraméter esetében hozott valós változást a mérési adatok alapján. A kísérleti csoportban
a reakciósebesség, a koncentrációs teljesítmény hibaszázaléka és az anaerob fáradtság,
miközben a kontroll csoportnál a motorossebességnél volt szignifikáns változás az elő- és az
utómérés között. A résztvevők között voltak, akik nem tapasztaltak változást az edzések során,
a szellemi tevékenységekben, a napi teendők végzésében és általában sem. De voltak olyanok,
akik a fizikai erőnlét és a koncentrációs készség javulásáról számoltak be.

Az eredmények a két csoport között csak néhány területen mutattak lényeges különbséget.
Megállapítható, hogy nem sikerült kimutatni az aranygyökér és az orbáncfű hatékonyságát a
vizsgált célterületeken, de nem zárható ki annak lehetősége sem, hogy ezek okozták. A vizsgálat
során több olyan tényező is fennállt, amelyek ilyen irányba módosíthatták a mért adatokat.



